D' Serm büden an Teil vo da serbischen Diaspora in Esterreich und göten neem de Deitschen und de Tyrken ois de greessde Migrantengruppm vom Lånd. De genaue Gsåmtzoi vo de in Esterreich leewenden Leit mid serbischer Obståmmung werd vo aanige Quön auf guade 400.000 gschätzt.[16][17] Noch da esterreichischen Voikszälung im Jor 2001 håm domois an de 177.000 Serm in Esterreich (serbische Migranten sowia serbischstämmige Esterreicher), dodavo knoppe 80.000 in Wean, gleebt.[18] Laut neichere Schätzungen leem ywer 125.000 Serm in Wean.[16] D' ersten Serm håm se scho zua da Kaiserzeid in da Bundeshauptstod ågsiedlt, wia z. Bsp. im 18. Jorhunderd am Magdalenengrund. In greesserer Zoi san d' Serm in de 1960er, 1970er und 1980er Jor ois sognånnte Gostorweiter eigwånderd.